Filaenis av Samos

Filaenis av Samos (gresk: Φιλαινίς) var tilsynelatende en gresk hetære på 300- eller 200-tallet f.Kr. Det ble hevdet at hun var forfatteren av en populær manual eller håndbok på emnet forførelse og sex.

 Beskrivelse 
Dette er en av de få profesjonelle råd for kjærlighetsanliggende og som autoritativ håndbok for vellysten som var skrevet av en kvinne og spredt i omfattende grad blant de øvre klasser i antikken. Det har blitt funnet noe korte fragmenter fra håndboken, inkludert innledende ord, har blitt gjenoppdaget blant Oxyrhynchus papyri (P.Oxy. 2891). De begynner Tilpasset fra oversettelsen av katalogen online av Oxyrhynchus: A City and its Texts (se ekstern lenke nedenfor)

Boken minner om åpningen på Herodotos' Historier. Filaenis begynner med «Hvordan å gjøre tilnærmelser» (peri peirasmon), deretter en seksjon om forførelse ved smiger («si at hen er «som guder»...» isotheon), fulgt av en seksjon om kyssing (peri philemat[on]).Philaenis, The Art of Love: Early second century AD Boken er antatt å ha behandlet seksuelle kunstene systematisk, inkludert beskrivelser av seksuelle posisjoner, afrodisiakum (pirringsmiddel), abortfremkallende midler, og kosmetikk. Filaenis' skrivestil synes å ha vært enkel, beskrivelsene summariske og direkte. Gjenoppdagelsen viser at det eksisterte en virkelig tradisjon av tekniske manualer som var underlaget for den mer litterære og lekne Ars amatoria (Kjærlighetskunsten) som var skrevet på latinske vers i parodisk form av Ovid på slutten av 100-tallet f.Kr. Ovids poesi var derimot langt annet enn obskøn.

 Omtaler 
To epigrammer omtaler Filaenis. Det første er av poeten Aiskrion fra Samos benektet at hans sambygding Filaenis var den faktiske forfatteren av dette beryktede verket.Vessey, D.W. Thomson (1976): «Philaenis» Isteden hevdet han at det var skrevet av en Polykrates fra Athen, som oppga navnet Filaenis på verket for å ødelegge hennes omdømme.Philaenis of Samos  En annen er Dioskorodes som benekter tilskrivelsen forfatterskapet av en obskøn bok til Filaenis, og at hun var «kysk», men han fremmer ingen alternativ forfatter.

Hun er også omtalt av andre forfattere. Polybios bevitner eksistensen av Filaenis' verk og at det var i prosa, og at også tilsvarende verker var i omløp. Athenaios omtaler Aiskrions epigram og legger til at Polykrates var sofist, og tillegger verket samme verdi som fråtseri. Polykrates kan ikke bli nøyaktig identifisert og henvisningen til ham betydde antagelig mer for samtiden enn den gjør for ettertiden. Den assyriske forfatteren Lukian (som skrev på gresk) har omtalt verket i negative vendinger. Han knyttet Filaenis til tribadisme og anklaget henne for å oppmuntre kvinnelig homofili.

I mangelen av utfyllende tekst kan det hende at boken handlet mer om forførelse og kvinners kjærlighet enn direkte en seksuell manual. Et fragment fra den antikke legen Herodikus kan gi en hentydning at teksten var sjangerparodi: «Filaenis, datter av Okymenes fra Samos, har skrevet denne boken for de som ønsker å føre deres liv med vitenskapelig kunnskap (meth' historiēs) og ikke på måfå (mē parergōs).»McClure, Laura (2003): Courtesans at Table, s. 84.

Det er mulig at Filaenis ikke er en historisk person. Navnet var ikke uvanlig, og det ble benyttet i diminutiv (forkortet) utgave som Filaenion som en generell henvisning til en hetære eller prostituert. Forestillingen om den lærde hetære finner sin bekreftelse i tradisjonen som tilskrev hetærer avhandlinger i vers og prosa om symposion og ulike erotiske emner.McClure, Laura (2003): Courtesans at Table, s. 83 Det har vært relativt vanlig for pornografiske verker i alle tidsaldre å tilskrive dem til en bestemt kurtisane. Som sådan kan navnet Filaenis ha representert en prototype av skjøge.

 Se også 
 Elefantis, en gresk kvinnelig poet på slutten av 100-tallet f.Kr. som skal ha skrevet en tapt seksualmanual
 Kallistrate av Lesbos, kvinnelig poet, kjent for obskøne vers
 Sfodrias, kynisk filosof, forfatter av en Téchnē erōtikḗ «Sphodrias», Brill’s New Pauly
 Aristides av Miletos, 100-tallet f.Kr., det påståtte opphavet til miletiske fortellinger av erotisk innhold

 Referanser 

 Litteratur 
 McClure, Laura (2003): Courtesans at Table: Gender and Greek Literary Culture in Athenaeus, Routledge
 Tsantsanoglou, K. (1973): «The Memoirs of a Lady from Samos» (JStore) i: Zeitschrift für Papyrologie und Epigraphik, Bd. 12, s. 183-195
 Vessey, D.W. Thomson (1976): «Philaenis» i: Revue belge de philologie et d'histoire, Volume 54 No 54-1, s. 78-83

 Eksterne lenker 
 Papyrus og beskrivelse, del av utstillingen online Oxyrhynchus: A City and its Texts (Egypt Exploration Society)
 Avbildning av papyrusfunnet

Kategori:Greske kvinner fra oldtiden
Kategori:Greske hetærer
Kategori:Greske forfattere fra oldtiden
Kategori:Erotisk litteratur